CELEX: 62019TN0189
Language: hu
Date: 2019-04-03 00:00:00
Title: T-189/19. sz. ügy: 2019. április 3-án benyújtott kereset — Haikal kontra Tanács

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/82
            
         
      2019. április 3-án benyújtott kereset — Haikal kontra Tanács
      (T-189/19. sz. ügy)
      (2019/C 187/89)
      Az eljárás nyelve: bolgár
      
         Felek
      
      
         Felperes: Maen Haikal (Damaszkusz, Szíria) (képviselő: Stanislav Koev ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  nyilvánítsa a jelen keresetet teljes egészében elfogadhatónak és megalapozottnak, valamint nyilvánítsa elfogadhatónak a keresetben előadott valamennyi jogalapot;
               
            
                  —
               
               
                  állapítsa meg, hogy a megtámadott jogi aktusok részben megsemmisíthetők;
               
            
                  —
               
               
                  részben semmisítse meg a Szíriával szembeni korlátozó intézkedésekről szóló 2013/255/KKBP határozat módosításáról szóló, 2019. január 21-i (KKBP) 2019/87 tanácsi határozatot, amennyiben az Maen Haikalra vonatkozik;
               
            
                  —
               
               
                  részben semmisítse meg a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2019. január 21-i (EU) 2019/85 tanácsi végrehajtási rendeletet, amennyiben az Maen Haikalra vonatkozik;
               
            
                  —
               
               
                  az Európai Unió Tanácsát kötelezze a felperes valamennyi eljárási költségének, beleértve az ügyvédi képviseletével kapcsolatos kiadásnak, munkadíjnak és egyéb költségeknek a viselésére.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Első jogalap: az indokolási kötelezettség Tanács általi megsértése — az Emberi Jogok Európai Egyezményének (EJEE) 6. cikke, az Európai Unió működéséről szóló szerződés (EUMSZ) 296. cikke, valamint az Európai Unió Alapjogi Chartájának 41. cikke.
               
            
                  2.
               
               
                  Második jogalap: a bűncselekmények és büntetések törvényessége és arányossága elveinek megsértése — az Európai Unió Alapjogi Chartájának 49. cikke.
               
            
                  3.
               
               
                  Harmadik jogalap: a hatékony bírói jogvédelemhez való jog megsértése — EJEE 6. és 13. cikk, EUMSZ 215. cikk, valamint az Európai Unió Alapjogi Chartájának 41. és 47. cikke.
               
            
                  4.
               
               
                  Negyedik jogalap: a Tanács általi értékelési hiba.
               
            
                  5.
               
               
                  Ötödik jogalap: a tulajdonhoz való jognak, az arányosság elvének, valamint a vállalkozás szabadságának a megsértése — az EJEE első kiegészítő jegyzőkönyvének 1. cikke, az Európai Unió Alapjogi Chartájának 17. cikke.
               
            
                  6.
               
               
                  Hatodik jogalap: a normális életkörülményekhez való jog megsértése — az Európai Unió Alapjogi Chartájának 2. és 4. cikke, valamint az Egyesült Nemzetek Emberi Jogok Egyetemes Nyilatkozatának 3. és 25. cikke.
               
            
                  7.
               
               
                  Hetedik jogalap: a jóhírnév védelméhez való jog súlyos megsértése — EJEE 8. cikk és a 10. cikkének (2) bekezdése.